| *Cyanocorax violaceus* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Corvidae |
| Xénero: | *Cyanocorax* |
| Especie: | ***C. violaceus*** |

 |
| Nome binomial |
| ***Cyanocorax violaceus***Du Bus de Gisignies, 1847 |
| Área de distribución de Cyanocorax violaceusÁrea de distribución de ***Cyanocorax violaceus***Área de distribución de ***Cyanocorax violaceus*** |

*Cyanocorax violaceus* pousada baixo a chuvia no leste do Ecuador
***Cyanocorax violaceus*** é unha especie de ave paseriforme da familia dos córvidos, unha das 17 comprendidas no xénero *Cyanocorax*, propia de América do Sur, que se encontra en Bolivia, o Brasil, Colombia, Ecuador, Güiana, o Perú e Venezuela.

Taxonomía
---------

### Descrición

A especie foi descrita en 1874 polo ornitólogo belga Bernard du Bus de Gisignies.

### Subespecies

Na actualidade recoñécense duás subespecies:

* *Cyanocorax violaceus pallidus* Zimmer & Phelps, 1944
* *Cyanocorax violaceus violaceus* Du Bus de Gisignies, 1847

Hábitat e distribución
----------------------

### Hábitat

O seu hábitat natural son os bosques húmidos das terras baicas tropicais e subtropicais e os bosques antigos degradados.

É principalmente unha ave das terras baixas, aínda que localmente esta pega pode encontrarse a unha altitude de até os 1 350 m.

### Distribución

Distribúese polo suroeste e o noroeste da conca amazónica, desde o norte de Bolivia, a través da Amazonia oriental do Perú e o Ecuador, a Amazonia colombiana, e a conca do río Orinoco até o norte de Venezuela. 

A súa área de distribución está ao leste da cordilliera andina, excepto no norte de Colombia e Venezuela.

Características
---------------

*Cyanocorax violaceus* unha pega de tamaño entre mediano e grande (de 33 a 38 cm de lonxitude e un peo duns 262 g) lixeiramente cristada, con plumaxe violeta azulada mate e co rosto e a gorxa máis escuras. 

A cabeza, a garganta e a parte superior do peito son de cor negra. Presenta unha banda nucal de cor branca leitosa, que se intensifica a azul violeta opaca no resto da plumaxe. As partes inferiores son máis pálidas e tinxidas de tons agrisados. 

A subespecie *violaceus* (do sueste do Perú e o norte de Bolivia) é máis de cor máis apagada, e a caluga non é máis pálida que o lombo. No leste de Colombia e no sur de Venezuela, a subespecie *pallidius* distínguese polo seu iris pálido, as súas coberteiras brancas baixo a cola e a punta da cola, a caluga máis pálida e a crista frontal curta.

Comportamento
-------------

*Cyanocorax violaceus* é unha especie omnívora, consumindo principalmente froitas, insectos e ovos de aves e réptiles, e incluso pequenos lagartos.

Pouco se sabe do seu ciclo vital. En Venezuela aliméntase principalmente no dosel medio e superior (máis de 18 m) nunha selva tropical perenne. Buscan as súas presas saltando coas patas, e forraxean en bandadas nas copas das árbores do bosque, e raramente permanecen moito tempo nun só lugar. Estas bandadas adoitan seren ruidosas pero, como outras pegas, *Cyanocorax violaceus* pode ser tranquila e discreta ás veces. Sábese que adoitan escorrentar potenciais depredadores.

Reunidos en grupos de diferentes tamaños, desprázanse polos bosques húmidos, secos, secundarios, de galería e en áreas abertas con árbores illadas.

Seu canto é un *pao, iao*, comezando en ton baixo e logo subindo e baixando bruscamente.

Notas
-----

1. 1 2  BirdLife International (2016): *Cyanocorax violaceus* na *Lista vermella* da UICN. Versión 2021. Consultada o 24 de febreiro de 2022.
2. 1 2  *Cyanocorax violaceus* Du Bus de Gisignies, 1847 no GBIF. Consultado o 24 de febreiro de 2022.
3. 1 2  *Cyanocorax violaceus* Du Bus de Gisignies, 1847 no BioLib. Consultado o 24 de febreiro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cyanocorax violaceus*** |

|  |  |
| --- | --- |
|  | Wikispecies posúe unha páxina sobre:  ***Cyanocorax violaceus*** |

### Bibliografía

* del Hoyo Josep, Jordi Sargatal i Vicens & Andrew Elliott, eds. (1994) : *Handbook of the Birds of the World*. Barcelona: Lynx Edicions. ISBN 84-8733-415-6.
* Stotz, D. F. Fitzpatrick, J. W. Parker, T. A. and Moskovits, D. K. (1996): *Neotropical Birds: Ecology and Conservation*. Chicago: University of Chicago Press. ISBN 978-0-2267-7629-3.

### Outros artigos

* Córvidos
* *Cyanocorax*

### Ligazons externas

* Violaceous Jay videos on the Internet Bird Collection
* Photo-Medium Res; Article photobirder–"Corvidae:Crows and Allies"


|  |  |
| --- | --- |
| Identificadores taxonómicos | 
* Avibase: 6D69986ED7C789D7
* BirdLife: 22705711
* eBird: viojay1
* EOL: 916400
* GBIF: 2482564
* iNaturalist: 8468
* IRMNG: 11036669
* ITIS: 559632
* IUCN: 22705711
* NCBI: 703287
* Xeno-canto: Cyanocorax-violaceus

 |